Diari Oficial de la Generalitat Valenciana


Sumari del DOGV 5449, del 13-02-2007 (2007/1174)

RESOLUCIÓ de 21 de novembre de 2006, del conseller de Territori i Habitatge, per la qual s'aprova definitivament el Programa d'actuació integrada per a la gestió directa del Parc logístic de Riba-roja del Túria.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5449

Data del DOGV
:   13-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1174


Data del document
:   21-11-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Riba-roja de Túria
    * pla d'urbanisme

Vist el Programa d'actuació integrada (d'ara endavant PAI) de la 2a fase Parc logístic de Riba-roja de Túria, el promotor del qual és la Generalitat Valenciana, a través de l'Ens Gestor de la Xarxa de Transports i de Ports de la Generalitat (d'ara endavant, GTP), i de conformitat amb els següents  
Antecedents de fet  
Primer  
Amb data 16 de gener de 2006, ha entrat en aquest servei territorial la documentació relativa al PAI ressenyat, que consta de memòria, projecte d'urbanització i expedient de tramitació.  
Segon  
El procediment ha seguit el que preveuen els articles 42, 38 i concordants de la Llei reguladora de l'activitat urbanística (d'ara endavant LRAU). La documentació es va depositar per a la ser consultada públicament a l'Ajuntament de Riba-roja de Túria, com també en les oficines del GTP. La informació pública es va inserir en el DOGV núm. 5127 de 3 de novembre del 2005 i en el diari Las Provincias de 10 d'octubre del 2005. Es van remetre els avisos preceptius als titulars cadastrals.  
Tercer  
No es van presentar al·legacions de particulars. Es va presentar un escrit procedent de la Direcció General d'Aviació Civil segons el qual el Pla parcial que s'aprovaria definitivament havia de respectar les indicacions en relació amb les servituds aeronàutiques (més concretament que l'altura de les illes de cases 9 i 10 no superen els 30 metres d'altura). Les observacions van ser recollides en el document del Pla parcial que es va sotmetre a aprovació definitiva.   
L'aprovació provisional es va produir per resolució del president de l'ens GTP de data 22 de desembre de 2005.  
Quart  
La Comissió Territorial d'Urbanisme de València, en sessió celebrada el 6 de març del 2006, va adoptar l'acord d'aprovar definitivament el Programa d'actuació integrada per a la gestió directa del Parc logístic de Riba-roja de Túria, que incorpora memòria del programa i Projecte d'urbanització, condicionat a l'informe favorable de la Direcció General d'Aviació Civil, adjudicar la condició d'urbanitzador a l'Ens Gestor de Transport i Ports de la Generalitat, en la condició d'entitat de dret públic de les previstes en l'article 5 del Text refós de la Llei de la hisenda pública de la Generalitat, i emetre la preceptiva cèdula d'urbanització conforme a l'article 42.1 de la LRAU.  
Amb data 25 de maig del 2006, el Servei Territorial d'Urbanisme de la Conselleria de Territori i Habitatge de València emet un informe en el qual s'indica que havent transcorregut més de tres mesos des de la remissió de la documentació a la Direcció General d'Aviació Civil del Ministeri de Foment, ha de considerar-se que l'informe és favorable i que cal continuar la tramitació de l'expedient, d'acord amb el que preveu l'article 42-5-c de la Llei 30/1992, de 26 de novembre, de règim jurídic de les administracions públiques i del procediment administratiu comú, considerant-se que cal elevar al conseller de Territori i Habitatge el Programa d'actuació integrada del Parc logístic 2a fase de Riba-roja del Túria, proposant la seua aprovació definitiva.   
Fonaments de dret  
Primer  
Per resolució del conseller de Territori i Habitatge, de 26 de gener del 2005, es va aprovar el Pla especial modificatiu amb l'expedient d'homologació. L'àmbit de l'esmentat sector comprén una extensió 691.477 m². La finalitat d'aquesta iniciativa és la consolidació d'un parc logístic de caràcter metropolità permetent la implantació d'empreses i serveis lligats al sector del transport i la logística, que potenciarà, per mitjà de la concentració d'instal·lacions i activitats la competitivitat del sector. Addicionalment, la posició del parc al costat de la intersecció de la A-3 i la A-7 afavorirà les relacions de transport interiors i exteriors a l'entorn metropolità de la ciutat de València.  
Segon  
El PAI s'ha tramitat amb subjecció al que preveuen els articles 42 i 43 LRAU, es considera administració actuant la Generalitat Valenciana.  
Tercer  
La proposta necessita cèdula d'urbanització tal com disposa l'article 42.1 in fine LRAU.  
Quart  
El programa desenvolupa les previsions del planejament especial, sense que s'aprecie obstacle per a l'aprovació definitiva.   
Cinqué  
El conseller de Territori i Habitatge és l'òrgan competent per a l'aprovació d'aquest expedient, d'acord amb el que preveu l'article 6-e) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics.   
Vistos els preceptes legals citats i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València,  
Resolc  
1. Aprovar definitivament el Programa d'actuació integrada per a la gestió directa del Parc logístic de Riba-roja de Túria, que incorpora memòria del programa i Projecte d'urbanització.  
2. Adjudicar la condició d'urbanitzador a l'Ens Gestor de Transport i Ports de la Generalitat, en la condició d'entitat de dret públic de les previstes en l'article 5 del Text refós de la Llei de la hisenda Pública de la Generalitat.  
3. Emetre la preceptiva cèdula d'urbanització conforme a l'article 42.1 de la LRAU.  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 21 de novembre de 2006.- El conseller de Territori i Habitatge: Esteban González Pons.